Is die hele Bybel geïnspireer? - www.bybelkennis.co.za
by Coen Slabber · Published 03/06/2015 · Updated 22/04/2015
The gospel is not for you who can save yourselves, but for those who are lost. —C.H. Spurgeon
Die hele Skrif is deur God geïnspireer en het groot waarde om in die waarheid te onderrig, dwaling te bestry, verkeerdhede reg te stel en 'n regte lewenswyse te kweek (2 Timoteus 3:16).
Paulus plaas geen voetnota by hierdie stelling nie; hy sê nie dat daar dele is wat nie belangrik is en dus maar uitgelaat kan word. Kan God ons iets leer van 'n lang lys name – geslagsregisters? Kan God ons iets leer van ou stories oor bouprojekte? Kan ons iets leer uit die Israeliete wat hulle nie-Joodse vroue moes los? Het God die boeke soos Levitikus, die Kronieke, Esra en Nehemia geïnspireer?
Dit is 'n goeie vraag. Wanneer laas het jy 'n preek uit een van hierdie boeke gehoor? Wanneer laas het jy 'n reeks gehoor wat die hele boek hanteer het?
Alles wat vooraf in die Skrif opgeteken is, is tog opgeteken om ons te leer sodat ons deur die standvastigheid en bemoediging wat die Skrif ons gee, vol hoop kan wees (Romeine 15:4). Dink aan Esra-Nehemia: Hoe pas die terugkeer uit die ballingskap en die bouprojekte in die groter storie van die Bybel? Was God betrokke by die herbou van die tempel? Beslis.
Die geloof van Esra en Nehemia word deur God gebruik om sy koninkryk te bevorder. Dit bewaar en vermeerder die hoop op 'n heerlike eindtyd wanneer die Messias sal heers. Die woord van God is lewend en aktief. Hierdie minder bekende gedeeltes in die Bybel kan ons egter oortuig, onderrig en verseker dat ons meer en meer soos Christus word. Dit sal ons ook nederig hou.